Odense Adresse-Contoirs Efterretninger, 1775-02-17
7 Februarii. Beskrivelse over Ollerup og Kirkebye Sogne. Ollerup Sogn beliggende i Sunds=Herred udi Nyborg Amt bestaaer af tvende Byer nemlig, Ollerup og Staagerup. En Herregaard Nielstrup, en Mølle Ourte eller Nielstrup Mølle kaldet, en Gaard Bierholm, en dito Skousgaard kaldet, et Huus Hemmedrup og et dito Aa huuset kaldet. Sognet grændser mod Østen til Egense Sogn, mod Sønden til Øster=Schierninge, mod Vesten til VesterSchierninge, og mod Norden til Kirkebye Sogn. 1.) Ollerup Bye ligger ved en Søe Ollerup=Søe kaldet, en Miil V. N. V. fra Svendborg og 2 Miile fra Faaborg, hører til Hvidkilde og Skjoldemose, undtagen et Boels=Sted til Brahe=Trolleborg. Den synes at have sit Navn af en Ole eller Olle, som mueligt der først har begyndt at bygge, hvilken Gisning grunder sig derpaa, at i Ollerup Koe=Hauge vises et Hedensk Begravelse=Sted, som endnu kaldes Olufs Grav, og synes det derfor ikke urimeligt, at, da Christendommen blev indført og Kirken bygt, de da ere blevne ved Navnet, og har indviet den St. Oluf til Ære, saa Kirken paa de Tider skal være kaldet St. Olai Kirke, hvilket Hr. Lars Jacobsen, fordum Præst i Ollerup skal have indberettet til Stiftamt=Manden og biskopen, i hans Tid at have været en almindelig Meening blandt gamle Folk i Sognet. Men paa en Bielke under Hvelvingen i Choret findes malet disse Ord: Anno 1701 ere Stolene i Laurentii Kirke her i Ollerup stafferet, Gud til Ære, Kirken til Prydelse og andre got Folk til Exempel og Eftersyn; hvilken Meening der altsaa er rettest, enten Kirken i de Catholske Tider har været St. Olav indviet eller St. Laurentio, kan ikke siges. I Ollerup Bye, ligger en Gaard yderst i Byen, som endnu kaldes og i gamle Documenter ligeledes nævnes Slottet eller Slotte=Stedet, og skraaes over for, en anden Gaard Ladegaard kaldet: Om den gode Oluf har været en anseelig Mand her i Egnen, og der havde sin Residence, er uvist, men vist er det, at samme Gaard for nogle Aar siden, førend nu værende Beboere bygte en Deel derpaa, gjorde en meget slet Figur for et Slot. Det er ellers bekiendt, at en Deel Nommapropria, saavel Byers som Folkes, har deres Oprindelse fra Hedningene af, da der nu her i Danmark skal have været en Afgud, Aller, Oller eller Uller kaldet, saa maaskee Ollerup efter ham kan have faaet Navn, og Kirken siden efter Byen. Der findes og adskillige Steder baade her i Fyen og Jylland, som synes at have samme Oprindelse, saasom Allerup i Aasum Herred i Fyen; Allerslev en Bye i Outrup Sogn udi Vester=Herred i Jylland; Ullerup var en Bye og et Sogn i Eedboe Herred, som ved Fridericia Anlæggelse blev lagt øde og Beboerne indflyttet i Fridericia; Stedet hvor Ullerup Kirke har staaet og dens Kirkegaard, været, sees endnu paa Fridericia Mark: Ullerslev i Winding=Herred udi Fyen a. hvilke alle tilligemed Ollerup kan have fælleds Oprindelse til deres Benævnelse; thi efter enhver Egns Dialect er Begyndelse=Bogstavet blevet forandret, da endnu af gemeen Mand her i Landet Allerup almindelig udsiges Ollerup, Ollerup derimod nævnes Ullerup; hvorimod Usom oftest faaer Lyd af Ø. c. gr. Ulbølle nævnes Ølbølle. J gamle Documenter skrives Byens Navn Olderup, og som sagt er, af gemeen Mand nævnes den altid Ullerup. Nota. Den ovenmeldte Afgud Aller, Oller eller Uller, som var Thors Stif=Søn, var en Bedrager, der gav sig ud for Odin i hans Fraværelse; ved hvis Tilbagekomst han flygtede til Fyen, hvor han blev ihielslaget, og skal det være denne, hvoraf Odense har sit Navn, det er ham Saxo kalder Mit=Othin eller den mellemste Odin, til Forskiel paa den ældste Odin, som har boet ved Tanais i Asgaard, og levet for Darii Hystaspis Tider, og den sildigere Odin, som i den Mithridatiske Krig skal være kommen fra Tanais til Garderige, det er : en Part af Rusland. Denne Mit=Othiin, ellers Oller eller Uller kaldet, skal og have forladt Landene ved Tanais, og gaaet længere Nord paa, hvor han skal have bygt det nyere Asgaard, og indrettet alle Ting ligesom i det gamle: kom siden her ind i disse Lande og førte Folk med sig. - Vid. Conferenceraad Petr. Frid. Sumhs Skrivt om Odin og den hedenske Guds Lære. Naar Kirken er bygt, vides ikke, den er som de fleeste Landsbye=Kirker bygt, deels af Muur deels af Kampesteen, har dog udvendig ingen Afdeeling paa Taget, hvor Choret begynder, som en Deel andre Kirker; men er overalt med Hvelvinger inden i, og har et Taarn paa den Vestre Ende uden Spiir. - Den tilhører Hr. Kammerherre Lehn paa Hvidkilde, og er holdt i god Stand. Af Adelige Liig ere der begravne; Hr. Johan Biørnsen Ridder død paa Østrup 1534. med sin Frue Giertrud Pasberg, død paa Nielstrup 1552. Hr. Jver Lunge død paa Tirsbeck, som han og eiede den 24 Martii og begravne i Ollerup Kirke den 5 Mai 1587. med sin Frue Maren Biørnsdatter, som og døde paa Tirs beck den 12 Maj1561. men her begraven Hellig Trefoldigheds Søndag næst efter. Frue Else Krabbe, Hr. Eller Høg til Dalund hans Frue, død den 26 Nov. 1655. Hr. Jørgen Ernst von Hoben død 1749 med hans første Frue Anne Cathrine Nissen død 1713. Ventelig ere en Deel ficere Eiere af Nielstrup med deres Familie der begravne, men af Mangel paa Mindemærker, kan ei fleere nævnes. Undtagen Obrist Ditlev von Buchwaldt, som døde paa Beirholm 1735. Over Præsten Hr. Lars Jacobsen og Hustrue Maren Andersdatter, hvis muurede Begravelse findes i den Vestre, Ende af Kirken under Taarnet, er et Epitaphium opsat mit i Kirken. Præsterne dertil Kirken for Reformationen vides: Hr. Anders Jngvarsen kaldet af biskop Jens Andersen Beldenach 1504.